Giluitis
Giluitis ehk Giluičiai järv on järv Leedus Alytuse rajoonis. Järv asub Simnase linna läheduses ja kuulub koos enamiku teiste selle piirkonna suurte järvedega Dovinė vesikonda. Teine suurem asula järve kallastel on Giluičiai küla. Järve kaldajoone pikkus on 8,9 km. Vee läbipaistvus on 2,5–3 meetrit. Kaladest elavad järves haug, särg, linask, koger, latikas, ahven, rääbis, luts, nurg, karpkala, roosärg, viidikas, kiisk, vähemal määral ka siig ja peled. Lindudest pesitsevad järvel kühmnokk-luik ja rabahani.